Bratislava 13.04.2016
    Číslo: Z16470-2016-OÚ

D O P L N O K   č.  5
k Organizačnému poriadku Ministerstva zdravotníctva Slovenskej republiky

Organizačný poriadok Ministerstva zdravotníctva Slovenskej republiky (ďalej len „organizačný poriadok”) sa mení  a dopĺňa takto:

1.	V prvej časti (Všeobecné ustanovenia) článok 2 (Organizačné členenie ministerstva) sa v odseku 6 písmeno b) nahrádza textom, ktorý znie:  
„b) úsek štátnej tajomníčky a úsek štátneho tajomníka,“

2.	V prvej časti (Všeobecné ustanovenia) článok 4 (Minister) odsek 2 sa v písmene a) znenie bodu 1. nahrádza novým textom, ktorý znie:
„1. štátnu tajomníčku a štátneho tajomníka,“

3.	V prvej časti (Všeobecné ustanovenia) sa nadpis článku 5 (Štátny tajomník) nahrádza novým nadpisom, ktorý znie:
 „Štátna tajomníčka a štátny tajomník“

4.	V prvej časti (Všeobecné ustanovenia) v článku 5 (Štátna tajomníčka a štátny tajomník) sa
4.1	   znenie odseku 1 nahrádza novým textom, ktorý znie:
 „(1) Štátna tajomníčka a štátny tajomník zastupujú ministra v čase jeho neprítomnosti a na základe podpisového a dispozičného oprávnenia udeleného ministrom aj v iných prípadoch ustanovených zákonom alebo osobitným interným riadiacim aktom.“

4.2    znenie úvodnej vety odseku 3 nahrádza novým textom, ktorý znie:
„(3) Do úsekov štátnych tajomníkov sú organizačne začlenené aj kancelárie štátnych tajomníkov, ktoré zabezpečujú“

5.	Týmto doplnkom sa mení príloha organizačného poriadku (Organizačná štruktúra Ministerstva zdravotníctva Slovenskej republiky), ktorá je neoddeliteľnou súčasťou tohto doplnku.

6.	Tento doplnok nadobúda účinnosť dňom 14. apríla 2016.

 							                    Tomáš  D r u c k e r
             					           	                               minister

Príloha: